|  |  |
| --- | --- |
| OBRAZAC  IZVJEŠTAJ O PROVEDENOM SAVJETOVANJU SA ZAINTERESIRANOM JAVNOŠĆU | |
| Naslov dokumenta | Izvješće o provedenom savjetovanju sa zainteresiranom javnošću o *Nacrtu Proračuna Istarske županije za 2018. godinu i projekcije za 2019. i 2020. godinu* |
| Stvaratelj dokumenta, tijelo koje provodi savjetovanje | Istarska županija |
| Svrha dokumenta | Izvješćivanje o provedenom savjetovanju sa zainteresiranom javnošću o *Nacrtu Proračuna Istarske županije za 2018. godinu i projekcije za 2019. i 2020. godinu* |
| Datum dokumenta | 18. prosinac 2017. |
| Verzija dokumenta | Prva |
| Vrsta dokumenta | Izvještaj |
| Naziv nacrta općeg akta | Nacrt Proračuna Istarske županije za 2018. godinu i projekcije za 2019. i 2020. godinu |
| Naziv tijela nadležnog za izradu nacrta | Upravni odjel za proračun i financije |
| Je li nacrt bio objavljen na internetskim stranicama ili na drugi odgovarajući način?  Ako jest, kada je nacrt objavljen, na kojoj internetskoj stranici i koliko je vremena ostavljeno za savjetovanje?  Ako nije, zašto? | Da, http://www.istra-istria.hr/index.php?id=5200  Internetsko savjetovanje sa zainteresiranom javnošću trajalo je u razdoblju od 15. studenog 2017. do 15. prosinca 2017. godine |
| Troškovi provedenog savjetovanja | Provedba javnog savjetovanja nije iziskivala dodatne financijske troškove |

**Prijedlog br.1**

|  |
| --- |
| **Koji su predstavnici zainteresirane javnosti dostavili svoja očekivanja?** |
| Tijekom internetske javne rasprave očitovanje na *Nacrt Proračuna Istarske županije za 2018. godinu i projekcije za 2019. i 2020. godinu*, dostavila je doc.dr. sc. Eliana Moscarda Mirković koja je prodekanica Fakulteta za interdisciplinarne, talijanske i kulturološke studije u Puli i predstojnica Odsjeka za talijanske studije. |
| **Interes, odnosno kategorija i brojnost korisnika koje predstavljaju:** |
| Prijedlog doc.dr. sc. Eliane Moscarda Mirković je u interesu studenata i nastavnika preddiplomskog i diplomskog studija Talijanskog jezika i književnosti pri Odsjeku za talijanske studije Fakulteta za interdisciplinarne, talijanske i kulturološke studije u Puli, Sveučilišta Jurja Dobrile. |
| **Primjedbe, komentari, prijedlozi** |
| Prijedlog je da se uvrsti Odsjek za talijanske studije pri Fakultetu za interdisciplinarne, talijanske i kulturološke studije Sveučilišta Jurja Dobrile u Puli na popis ustanova koje se financiraju iz proračuna Istarske županije (pored Talijanske Unije Rijeka, Centra za povijesna istraživanja Rovinj, Gradske knjižnice i čitaonice Pula i Talijanske drame Rijeka) sa sredstvima u visini od 50.000,00 kn.  Sredstva se namjeravaju koristiti za :   * plaću za lektora talijanskog jezika, budući da je od 2015. godine Studij talijanistike ostao bez stranog lektora financiran od Ministarstva vanjskih poslova Republike Italije, * nabavu stručne literature za studente i profesore, * promociju Odsjeka za talijanske studije * terensku nastavu, * organizaciju Tjedna talijanskog jezika u svijetu * organizaciju seminara za nastavnike talijanskog jezika * gostujuća predavanja * provedbu raznih projekata koji promoviraju istarsko – talijansku baštinu * usavršavanje profesora * internacionalizaciju odsjeka i fakulteta, za provedbu međunarodne aktivnosti koje obuhvaćaju međunarodne odnose s ustanovama u Italiji, te sudjelovanje u međunarodnim programima i projektima od značaja * sredstva za realizaciju znanstvenog i izdavačkog programa * promicanje multikulturalnosti. |
| **Datum dostave:** |
| 11.12.2017. |
| **Razlozi prihvaćanja / neprihvaćanja pojedinih primjedbi zainteresirane javnosti na određene odredbe nacrta** |
| Prijedlog je Amandmanom vijećnice Tee Golja uvršten u proceduru donošenja Proračuna Istarske županije za 2018. godinu, te će se o njemu odlučivati na sjednici Skupštine IŽ koja će se održati 18.12.2017. godine. Predloženo je da se ne prihvati na predloženi način, obzirom da su Sveučilištu Jurja Dobrile u Puli osigurana dodatna sredstva u visini od 210.000,00 kn i to Amandmanom Kluba vijećnika SDP- HSU-SDSS. |